El conseyeru d’Educación, Genaro Alonso, estrenó’l mes de marzu na Xunta Xeneral del Principáu cola anuncia de la intención del so departamentu de modificar el currículu del segundu ciclu d’infantil, pa neños ente 3 y 6 años, pa impartir l’asignatura d’asturianu, amás d’impulsar un plan esperimental que va dexar usala como llingua vehicular en determinaes asignatures y cursos de Primaria.